"હું છેલ્લા ૧૨ વર્ષોથી અમદાવાદમાં રહું છું. પહેલા ભણ્યો અને હવે પોતાનો બિઝનેસ કરું છું. પણ જ્યારે હું અહીં એકલો રહેતો ત્યારે હંમેશાં મને એક પ્રોબ્લેમ રહેતો અને તે હતો લોન્ડ્રીનો. દર 10 દિવસે મારે લોન્ડ્રીના કપડાં આપવામાં કે લેવામાં ટાઈમ બગાડવો પડે. ધોબી સમયસર આવે નહીં, એક વાર કપડાં લઇ જાય તો સમયસર પાછાં ન આપે. એ સમયે મને લાગ્યું કે લોન્ડ્રી માર્કેટનો આ ગેપ ભરાવો જોઈએ. અને ત્યારે આ આઈડિયા આવ્યો. મેં તેના પર રીસર્ચ કરવાનું શરૂ કર્યું. લોન્ડ્રી બિઝનેસમાં હોય તેવા અન્ય મોડેલ્સનો અભ્યાસ કર્યો. આશરે 4 થી 6 મહિના સુધી મેં રીસર્ચ કર્યું અને આશરે 100થી વધુ લોન્ડ્રીમેટ્સ અને કોર્પોરેટ્સને મળ્યો."